**“Inkluzija i diverzitet u Erasmus+ projektima na univerzitetima u Crnoj Gori: dostignuti rezultati i predstojeći izazovi”**

U okviru međunarodne proslave Erasmus dana 2021, Nacionalna Erasmus+ kancelarija je organizovala u petak, 15.10.2021. godine na Univerzitetu Donja Gorica **cluster sastanak na temu “Inkluzija i diverzitet u Erasmus+ projektima na univerzitetima u Crnoj Gori: dostignuti rezultati i predstojeći izazovi”**. Cluster sasatanak je okupio lokalne koordinatore Tempus i Erasmus+ projekata koji su adresirali temu inkluzije i diverziteta u visokom obrazovanju, kao i onih projekata koji imaju inkorporiranu dimenziju inkluzije u svojim projektnim aktivnostima.

Cilj ovog događaja je pokretanje diskusije o inkluziji i diverzitetu u visokom obrazovanju u Crnoj Gori preko učešća u Erasmus+ programu, između relevantnih Erasmus+ projeknih koordinatora, menadžmenta univerziteta kao i kreatora i donosioca odluka u sistemu visokog obrazovanja.

U uvodnom obraćanju su se prisutnima obratili **Vanja Drljević,** direktor Nacionalne Erasmus+ kancelarije**, prof. dr Milica Vukotić** ispred domaćina Univerziteta Donja Gorica**, Goran Drobnjak** predstavnik Ministartsva provjete, nauke, sporta i kulture i **Anđela Miličić**, iz Udruženja mladih sa hendikepom Crne Gore.

**Rina Muhaj** iz Nacionalne Erasmus+ kancelarije je govorila o inkluziji i prioritetu novog Erasmus+ programa.

Predstavnici Univerziteta Crne Gore na ovom događaju su bili prof. dr Veselin Mićanović, prorektor za nastavu, prof. dr Tatjana Novović, prof. dr Tatijana Dlabač, prof. dr Igor Lakić i prof. dr Boban Melović.

**FOSFIM** (*Foundation of Study Program for Inclusive Education in Montenegro*) projekat koji je bio jedan od prvih projekata iz TEMPUS programa je realizovao projektni tim Filozofskog fakulteta. Dekanka ovog fakulteta, **prof. dr Tatjana Novović** ukazala je na značaj akreditovanog jednogodišnjeg master studijskog programa za inkluzivno obrazovanje i potvrdila da je zajednički rad i sinergija projektnih aktivnosti vezanih za studente sa invaliditetom nešto što bi trebalo biti u fokusu ravnopravnog obezbjeđenja uslova za sticanje visokog obrazovanja za sve studente na Univerzitetu Crne Gore.

**Prof. dr Tatijana Dlabač** je bila koordinator Erasmus + **Trans2work (***School-to-Work Transition for Higher education students with disabilities in Serbia, Bosnia & Herzegovina and Montenegro)* projekta koji je značajno doprinio podizanju svijesti o problemima sa kojima se susreću studenti s invaliditetom. Vrijedna oprema za studente sa oštećenjem vida koja je kroz Trans2work projekat dobijena smještena je u Centralnoj univerzitetskoj biblioteci (CUB) koja je na raspolganju ne samo studentima nego i svim građanima Crne Gore. Ova projekat je pokrenuo ideju da se u CUB formira čitaonica za osobe s oštećenjem vida. Takođe je zahvaljujući ovom projektu po prvi put realizoana I radna praksa za 5 studenata s invaliditetom sa Univerziteta Crne Gore u zemlje okruženja.

# Jedan od projekata čija je realizacija u toku je i Erasmus+ projekta Reflame (*Reforming Foreign Languages in Academia in Montenegro*) koji se odnosi razvoj metodičkih kompentencija nastavnika stranih jezika na visokoškolskim institucijama za rad sa studentima koji imaju oštećenje vida ili sluha. Prof. dr Igor Lakić, koordinator projekta, ukazao je je na probleme i izazove sa kojima se susreću nastavnici stranih jezika u radu sa studentima sa navedenim oštećenjima, te na njihovu neobučenost u tom smislu.

**Prof. dr Boban Melović,** koordinator projekta **DUALMON** (*Strengthening capacities for the implementation of dual education in Montenegro higher education*), čija je realizacija u toku, ukazao je da jecilj projekta stvaranje uslova za razvoj dualnog obrazovanja i poboljšanje kompetencija diplomiranih studenata u Crnoj Gori prema potrebama poslodavaca, kako bi se: povećale mogućnosti za njihovo zapošljavanje, povećala motivacija studenta da studiraju stičući istovremeno praktične kompetencije, kao i da bi se omogućio pristup visokom obrazovanju učenicima iz porodica sa nižim dohotkom. Dualno obrazovanje omogućava efikasnije i efektivnije sticanje opštih i posebnih znanja, vještina i kompetencija koje su usklađene sa potrebama savremenog tržišta rada. Poboljšanje usklađenosti ponude i tražnje radne snage predstavlja jedan od ključnih izazova za izgradnju inkluzivnog tržišta rada, a time i društva u cjelini istako je **prof. Melović**.